text: [{"text_idx": "#000004", "text": "Ministeerri haajaa alaa Turkiyaa Mavlut Kavusoglu gaaffii fi deebisaa gaazexaa Jarman waliin godheen akka jedhetti, Muhammad Bin Salmaan dhimma ajjeechaa qonsilaa Istanbul keessatti raawwatame irratti prezdaant Erdogaan waliin telefoonaan kan haasaye yoo tahu, Dahaaltuun Gonfoo Sa\u2019uudii wal gahii garee biyyoota \u201cG20\u2032\u2032jedhamuun beekamuu, kan November 30,2018 Arjentiinaa magaalaa Buenos Aires keessatti geggeefamu irratti , Erdogaan waliin wal arganii mari\u2019achuudhaaf gaaffii dhiheessuu isaa ibse."}, {"text_idx": "#000005", "text": "Kavusogluun aka jedhetti, Prezdaant Erdogaan dhaaltuu gonfoo Muhammad Bin Salmaan waliin mari\u2019achuudhaaf rakkoo kan hin qabne tahuu ibsuun, Prezdantichi gaaffii wal arganii mari\u2019achuu Bin Salmaan irraa dhihaateef deebisaa \u201cni ilaalla\u201djedhu kan kenne tahuu hime."}, {"text_idx": "#000006", "text": "Humnoonni tika Sa\u2019uudii October 2/2018 qonsilaa Istanbul keessatti gaazexeessaa Jamaal Khaashoqjii haala sukkanneessaa taheen eega ajjeessanii booda, hariiroon mootummaa Sa\u2019uudii fi Turkiyaa kan hammaataa dhufe tahuu gabaasni arganne ni ibsa. Turkiyaan ajjeechaan kun ajaja qondaaltota mootummaa Sa\u2019uudii ol\u2019aanootiin raawwatamuu ragaa kan qabdu tahuu ibsuun, Sa\u2019uudiin qondaaltota kanneen itti gaafatamummaa jalaa baasuuf jecha dhugaa dhoksuuf yaalaa jirti jechuun yakkite."}, {"text_idx": "#000007", "text": "Odeeyfannoo birootiin ammoo, dhaaltuun gonfoo Sa\u2019uudii biyyoota Arabaa keessatti daaw\u2019annaa kan geggeessaa jiru yoo tahu, daaw\u2019annaa guyyaa dheengaddaa Emreets irraa jalqabe kanaan, Isniina kaleessaa Bahreeyn eega daaw\u2019ateen booda har\u2019a Masri kan seene tahuun beekamee jira. Bin Salmaan Daaw\u2019annaa isaa itti fufuudhaan har\u2019a waaree booda gara Tuniiz kan imalu yoo tahu, waldaaleen gaazexeessotaa fi dhaabbileen mirga namoomaa Tuniiziyaa Isniina kaleessaa ibsa kennaniin, Daaw\u2019annaa Muhammad Bin Salmaan kana balaaleffatuudhaan har\u2019atti mormii yaamanii jiru."}, {"text_idx": "#000015", "text": "Nuuralhudaan Miidiyaa Tajaajila hawaasa Muslimaatiif dhaabbate. wanti irratti xiyyeeffatee dalagu diin Islaamaa barsiisuudha. miidiyaa kanarraan Ulamaa\u2019ileen Islaamaa gurguddoon heddu diin barsiisutti jiru. keessumattuu karaa saatalaayitiitiin tajaajilli hawaasa biyya keessa jiru dhaqqabu qooda guddaa qaba. Websaayitiin kunis namoota biyya alaa jiran tajaajiluuf qophaaye. namoonni Nuuralhudaa qunnamuu barbaaddan irratti nuuf barreessaa."}]